**Z A P I S N I K**

**SA 16. SJEDNICE GRADSKOG VIJEĆA**

**GRADA IVANIĆ-GRADA**

U Ivanić-Gradu, 24. siječnja 2019.

16. sjednica Gradskog vijeća Grada Ivanić-Grada održana je dana 24. siječnja 2019. godine s početkom u 16,00 sati u Spomen domu Alojz Vulinec, Beliceva 1, Ivanić-Grad.

Bilješke vodi Laura Sadiković – savjetnica za pravne poslove

Prisutni članovi Gradskog vijeća:

Željko Pongrac, Branko Petrinec, Željko Brezovečki, Milica Piličić, Ivica Kozjak, Krešimir Ceranić, Goran Leš, Lovorko Matković, Irena Fučkar, Stjepan Klak, Igor Cepetić, Mirna Češković, Krešimir Malec, Krešimir Golubić, Drago Dianek, Davor Srebačić

Odsutna - Sanda Špoljarić Carević

Ostali prisutni:

1. Javor Bojan Leš - Gradonačelnik Grada Ivanić-Grada
2. Željko Posilović - zamjenik Gradonačelnika Grada Ivanić-Grada
3. Tomislav Cuvaj - zamjenik Gradonačelnika Grada Ivanić-Grada
4. Laura Sadiković – savjetnica za pravne poslove
5. Tomislav Abramović - viši stručni suradnik - glavni komunalni redar
6. Mario Mikulić - direktor trgovačkog društva Komunalni centar Ivanić-Grad d.o.o.
7. Sanja Radošević – direktorica trgovačkog društva Ivakop d.o.o.
8. Vjekoslav Broz - rukovoditelj poslovne jedinice Ivanić-Grad - trgovačko društvo Vodoopskrba i odvodnja Zagrebačke županije d.o.o.
9. Valentin Gadža - direktor trgovačkog društva Razvojna agencija IGRA d.o.o.
10. Pero Krnjaić - predstavnik srpske nacionalne manjine
11. Sabina Curi – predstavnica albanske nacionalne manjine
12. Obiteljski radio Ivanić d.o.o.
13. Zoran Ožetski – portal Volim Ivanić
14. Krijas d.o.o.

Predsjednik Gradskog vijeća g. Pongrac – otvorio je 16. sjednicu, te konstatirao kako je na sjednici od ukupno 17 prisutno 16 vijećnika, što predstavlja većinu članova Gradskog vijeća, postoji kvorum te se mogu donositi pravovaljane odluke.

Na sjednici su jednoglasno usvojeni zapisnici sa 14. i 15. sjednice Gradskog vijeća Grada Ivanić-Grada.

Gradsko vijeće jednoglasno je usvojilo sljedeći

**DNEVNI RED**

**0. Aktualni sat,**

**1. Razmatranje prijedloga i donošenje Plana rada Gradskog vijeća Grada Ivanić-Grada za 2019. godinu,**

**2. Razmatranje prijedloga i donošenje Odluke o raspoređivanju sredstava iz Proračuna Grada Ivanić-Grada za 2019. godinu za redovito financiranje političkih stranaka i člana izabranog s liste grupe birača, zastupljenih u Gradskom vijeću Grada Ivanić-Grada,**

**3. Razmatranje prijedloga i donošenje Odluke o visini paušalnog poreza za djelatnosti iznajmljivanja i organiziranja smještaja u turizmu,**

**4. Razmatranje prijedloga i donošenje Odluke o kreditnom zaduženju Grada Ivanić-Grada,**

**5. Razmatranje prijedloga i donošenje odluke o odabiru najpovoljnijih ponuditelja za kupnju nekretnina u Poduzetničkoj zoni Ivanić-Grad Sjever – Zoni 6,**

**6. Razmatranje prijedloga i donošenje Odluke o izmjenama i dopunama Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2019. godinu,**

**7. Razno.**

Rad po utvrđenom dnevnom redu.

**0. TOČKA.**

g. Krešimir Ceranić – pozdravljam sve nazočne, imam pitanje za komunalnog redara gospodina Abramovića, a radi se o u čišćenju i uređenju kanala uz poljoprivredne površine, sad trenutno na području Posavine, jedno privatno poduzeće vrši te radove i sa mehanizacijom ti djelatnici koji put prelaze preko privatnih parcela, po usjevima, rade rezove, okreću se i na neki način rade poljoprivrednicima štetu. Imao bih dva pitanja, da li se može to kako spriječiti i kako bi poljoprivrednici nadoknadili štetu koja je već učinjena na tim površinama.

g. Tomislav Abramović – sve lijepo pozdravljam. Ovi radovi se vrše od strane Hrvatskih voda pa ćemo mi kontaktirati predstavnika u Hrvatske vode da se dogovori jedan uvid na terenu zajednički sa izvođačem radova, predstavnikom Hrvatskih voda i da se utvrdi stvarno nastala šteta. Ja ću Vas kontaktirati da me obavijestite točno o kojoj čestici i lokaciji se radi pa ćemo nazvati, a znam prijašnjih godina je praksa bila da se sanirala sva šteta koja je bila nakon takvih radova pa evo i u ovom slučaju vjerujem da tu neće biti problema.

g. Željko Brezovečki – gospodine predsjedniče vijeća, gospodine gradonačelniče, dogradonačelniče, kolegice i kolege vijećnici i svi nazočni na ovoj sjednici sve vas lijepo pozdravljam i postavio bih pet pitanja jer više niti ne mogu. Prije svega pozdravio bih sve slušateljice i slušatelje Obiteljskog radio Ivanića i prelazim na prvo pitanje. Iako je jedan dio šteta koja je načinjena za vrijeme Bučijade sanirana još uvijek je ostalo na parkiralištu iza Gradske udruge umirovljenika Ivanić-Grad i ispred zgrade Zagrebačke županije ostale su neriješene ili nepopunjene rupe koje su nastale prilikom izvođenja i postavljanja onog šatora gdje se zapravo sa bušilicom izbušio asfalt i zabijali su se željezni klinovi, pa me zanima da li je moguće bilo šta zapuniti sada dok ne bude proljeće pa da se to sanira na adekvatan način kako bi trebalo da se vrati asfalt da sada ne bi ulazilo još više toga snijega i dolazila voda unutra da ne dolazi do pucanja samog parkirališta i toga asfaltnog dijela ispred same zgrade Zagrebačke županije. Drugo pitanje, svaki grad ima natpis svojeg grada, to možemo vidjeti iz priloženog posebno na morima, na moru i svugdje, a evo i danas smo uspjeli vidjeti kada smo bili u Velikoj Gorici, ispred Velike Gorice se nalazi jedno veliko srce i piše VG. Pa to je, onako, za sve posjetitelje koji zapravo dođu u naš grad da se imaju od nekud poslikati jer danas su nam jako važni i ovi selfići i poslati slike iz onog grada gdje se nalazimo pa eto predlažem da gradonačelnik razmotri i tu ideju da stavimo recimo na ovaj veliki prekrasni dio gdje je šetnica gdje je sportski park Zelenjak možda isto tako jedno neko prekrasno srce i gdje bi pisalo Ivanić-Grad pa svi koji se zateknu tamo mogu se poslikati i zapravo pohvaliti gdje su bili u našem gradu, ako nema ništa protiv. Treće pitanje, na šetnici koja je napravljena uz rijeku Lonju, sada već i drugi dio, a eto uskoro na proljeće kreće i ona treća faza prema Ivakopu, nalaze se kante u koji naši građani prilikom šetanja mogu baciti svoje otpatke. To je zapravo betonska kanta u kojoj se nalazi unutra limeni uložak i ne bi vjerovali od tih svih uložaka na cijeloj šetnici nalaze se samo 6 komada, a imamo preko 28 kanti, što znači, na ovom dijelu od groblja pa skroz do Gradske uprave nemamo više niti jednog uloška toga limenog, naravno završili su u Lonji što se evo i nekoliko komada i može vidjeti sada kad je plića voda. Slijedeće pitanje postavljam gospodinu Brozu. Direktor je obećao da će sanirati svu šteti koja je napravljena prilikom izvođenja njihove firme kad izvode njihovi djelatnici radove, međutim gospodine Broz to se nije dogodilo, pa tako evo kada se prošetamo kod kuće gospodina Erjavca, pa onda u Basaričekovoj ulici, vi ste samo jedan dio sanirali i to ono što sam Vam spomenuo na Gradskom vijeću. Evo dajem Vam na raspolaganje da me svaku put informirate ili pozovete da idem s Vama da Vam pokažem jer očito je da Vi ni ne znate ili nećete znati, ali eto mogu evo ovdje javno s ove govornice reći, svaki put kad ćete vi posebno izvoditi bilo kakve radove ja ću doći poslikati i reći Vam. Pa tako evo i u Krešimirovoj ulici prije svega dvadeset dana isto ste nekakvu kanalizaciju tamo izvodili, radili, naravno stavili ste samo beton i evo sad je došla zima, smrzavica, sve će to puknuti i opet od toga nema ništa. Eto i peto pitanje i zadnje koje imam pravo postaviti, radi se o knjizi Grada Ivanić-Grada ili da bude točnije, oko monografije. Naša monografija koja je pisana prije 6 godine još je ostalo negdje otprilike 700 komada koji se nalaze u Pučkom otvorenom učilištu i smatram da nije adekvatna prije svega zato što se unutra nalazi na prvoj stranici gradonačelnik i predsjednik vijeća koji trenutačno ne obnaša dužnost u ovom Gradu pa nisu ni primjerene da se poklanjaju kada idemo nekamo u goste. Nešto trebamo napraviti, ili novo tiskanje ili jednostavno samo dati da netko izbaci tu stranicu van jer smatram da ako je na vlasti ovaj gradonačelnik, ovaj predsjednik vijeća da i onda oni trebaju zastupljeni biti u našoj monografiji, a ovo što je bilo prije napravljeno ili izuzeti ili nekom podijeliti, ne znam, eto pitanje je da li se može nešto napraviti sa tih 700 komada primjeraka i što će se poduzeti u skoro vrijeme. Hvala lijepo.

Gradonačelnik – dobar dan želim svima, pozdravljam Vas predsjedniče vijeća, poštovani vijećnici, zahvaljujem se na svim postavljenim pitanjima gospodinu Brezovečkom i zapravo na inicijativama rekao bih u najvećem dijelu. Što se tiče saniranja rupa izbušenih za Bučijadu, mislim da smo i na prošlom vijeću to imali, znam da je jedan dio tih rupa saniran, da li su ove ovdje ili nisu evo vidjet ćemo, uputit ću i Komunalni centar da vidimo kakva je situacija sa tim oštećenjima na tom dijelu, znam da preko Komunalnog centra se je sanirao jedan dio toga, pa ćemo vidjeti evo i sigurno da se može sanirati. Što se tiče srca na gradskim ulicama i table Ivanić-Grad i tako dalje, prepustit će to na neki način i stručnjacima da ocijene, i Turističkoj zajednici ukoliko je to, mislim da nije problem ako ima potrebe za tako nečim. Što se tiče šteta na kantama, također evo ću zamoliti Komunalni centar koji održava između ostalog između svih gradskih površina kojih nema malo i šetnicu da vidimo kakva je situacija. Nisam siguran da na ovom drugom dijelu da su i postavljeni jer još uvijek nije predano gradilište, još se znači čeka malo bolje vrijeme da se saniraju određeni dijelovi na gradilištu, a i nije odrađen sav posao na drugom dijelu šetnice te nisam ni siguran da su uopće bili na tom dijelu metalni umetci unutra, ali provjeriti ćemo. Što se tiče pitanja za gospodina Broza, to ja neću odgovarati, evo Vi ćete s njim kontaktirati. Što se tiče monografije Grada Ivanić-Grada iskreno ne znam uopće koliko je još tih monografija preostalo, koji je to broj u Pučkom otvorenom učilištu. Znači ravnatelj Pučkog učilišta, vjerojatno i Knjižnica vode brigu o tom, Grad nema nekakvu ingerenciju nad time. Smatram da je u to vrijeme kad je ona rađena vjerojatno tadašnji gradonačelnik evo bio na toj prvoj strani, osobno nemam, založit ću se za to da se monografija možda evo i nadopuni sa ovim razdobljem, mislim da je ona dobro napravljena tada, da je korektna i da puno toga o Ivaniću dobroga govori, da se možda još ide u neku nadopunu sa slijedećih 5-6 godina kojih evo sad unutra nema, i ono što mogu reći da, kad ta dopunjena monografija izađe, mene sigurno neće biti na prvoj stranici te monografije da neko iza mene ne mora opet micati tu sliku. Hvala lijepa.

g. Vjekoslav Broz – pozdravljam sve prisutne, pozdravljam slušatelje Obiteljskog radio Ivanića, zahvaljujem se vijećniku Brezovečkom na pitanju. Znači, kao što smo i zadnji puta rekli problem je što u zimskom periodu ne rade asfaltne baze, te će se u trenutku kad se baze otvore uzeti dovoljna količina asfalta i izvršiti nedovršene sanacije koje su sada ostale iza nas. U međuvremenu se radilo još, tako da svaki dan imamo nekakvih novih terena koje moramo sanirati, ali to će se sve odraditi u trenutku kad nam to bude dozvolilo vrijeme i znači kad će se moći uzeti asfalt. Zadužene u toj sanaciji su Županijske ceste tako da i dio o njima ovisi, nije samo o nama, mi smo s njima potpisali ugovor još prošle godine. Oni, na žalost, zbog obima svog posla nisu stigli sve ispoštovati ne samo kod nas na području PJ Ivanić nego i u Dugom Selu, Zelini, Vrbovcu, tako da evo ostalo je, na žalost velim, još nekih stvari koje moramo odraditi. Kao što je direktor obećao mi ćemo sve ono što nismo odradili odradit ćemo prvom prilikom i evo pozvat ću Vas da obiđemo zajedno lokacije za koje znate. Ovo aktualno što ste rekli, kod g. Erjavca to je još davno nekad tvrtka Odvodnja radila tako da mi nismo ni bili povezani u tom trenutku s tim, ali ćemo evo završiti iza njih ono što nije bilo urađeno.

g. Stjepan Klak – dobar dan svima kao i slušateljima Obiteljskog radio Ivanića, moje prvo pitanje bi bilo da li Grad ima program vezan za poljoprivredu. Ono obično je bilo da, kako ne bi imao, a onda bi moje slijedeće pitanje bilo da li se može na ovom vijeću podnesti izvješće o programu vezanom za poljoprivredu s obzirom na osvrt obveze prema zakupu i prodaji državnog poljoprivrednog zemljišta, te realizacija tih financijskih sredstava, a onda s obzirom da su ta sredstva strogo namjenska da vidimo na koji način i u koje programe su se utrošila ta sredstva, a s obzirom evo da u Gradu imate i službu koja vodi poljoprivredu, tako evo moje očitovanje da li možete, ja bih tražio da to izvješće ide svake godine i da vidimo, a možda evo i nekakvu sliku za ubuduće na koji način. Drugo pitanje je da li ste gospodine gradonačelniče razmišljali o ukidanju prireza, prirez je naime porez koji je uveden početkom ovog stoljeća koji je, ja bih rekao, dodatni još jedan porez na plaće naših zaposlenih u našoj lokalnoj samoupravi, da se to ukine, evo najave su nekih općina da su počele ukidati te poreze jer da lokalne samouprave imaju dovoljno programa da mogu povući određen sredstva iz EU-a, ministarstava i županija, pa evo da bi rasteretili plaće naših građana pa evo da li je o tome Grad počeo razmišljati kako evo bi našim građanima bilo puno bolje, kako bi im što više ostalo od tih plaća. Napominjem, one su uvedene negdje pred 18-19 godina, početkom ovog stoljeća, do tada nisu bile, mislim da to vrijeme polako prolazi i da se treba taj prirez polako ukidati. Spomenut ću daje Sveta Nedelja od 01.01. ukinula prirez, da Grad Samobor nikad ni nije uvodio prirez, evo i da su izvan Županije najave i drugih lokalnih samouprava koje su najavile da će polako ukidati taj prirez. Toliko, hvala. Tražim očitovanje od gospodina gradonačelnika. Hvala lijepa.

Gradonačelnik – zahvaljujem se poštovanom vijećniku gospodinu Klaku na svim postavljenim pitanjima i na inicijativi koja je s njegove strane mislim izložena. Što se tiče prvog pitanja zapravo se i slažem s Vama i evo vidjet ću, danas moram ispričati pročelnika koji ima obiteljskih problema, nije sad tu prisutan, ali ću prenijeti da se na neki način izvijesti i Vas i ostale vezano za problematiku poljoprivrede i točno ste rekli da je unazad par mjeseci zaposlena osoba koja se bavi s tim poslom pa ću Vas evo i pozvati da se i oko toga uključite i da vidimo zajedno što se još može eventualno bolje napraviti. Što se tiče ukidanja prireza ja mogu reći samo da je situacija što se tiče prireza bila zapravo i razmišljanja Gradske uprave mogu reći da smo bili nekim mjerama prijašnjih vlada i prijašnje situacije jako zadovoljni sa time što ga nismo povećali kad su ga mnogi povećavali i mislim da je veliki dio upravo jedinica lokalne samouprave povećao te poreze odnosno prireze ili gradski porez, te da možda dobar dio njih sad se zapravo vraća na ono što su prije imali, znači na ono staro. Mi smo uspjeli te udare na gradski proračun tada kompenzirati bez povećanja prireza. Sam prirez u prihodovnoj strani Grada iznosi između 1,8 i 2 milijuna kuna znači Grad godišnje prihoduje od prireza. Na nekakvoj prosječnoj plaći građana on, rekao bih možda za nekoga to je, ali nije toliko značajna stavka, to je prosječno nekakvu plaću mislim da opterećuje sa nekakvih četrdesetak kuna mjesečno, na manjim plaćama i do dvadeset kuna, na većima možda i šezdeset, na velikima i sto, ali smatram da nije toliko to značajan teret za građane koliko ipak 2 milijuna u funkcioniranju Grada i gradskog proračuna predstavlja nekakav iznos. Usprkos tome mi jesmo razmišljali o smanjenju prireza i u nekakvom kontekstu idućih proračunskih godina idemo u tom smjeru da se dovedemo u situaciju da smanjujemo ili potpuno ukinemo taj prirez, iako treba reći da smatram i dalje da on nije velik i prevelik udar na naše građane, a Gradu je sasvim sigurno značajan prihod koji se koristi u planiranu samoga gradskog proračuna, ali se zahvaljujem na inicijativi, pozorno sam ju slušao, prihvatio, u proračun za ovu godinu znači nije ukalkulirano i to je i nemoguće izvesti, aktualizirati tu temu vjerojatno možemo krajem godine i prije nego što radimo proračun i planiranje proračunskih sredstava za iduću proračunsku godinu, ali još jednom zahvaljujem se na inicijativi.

g. Krešimir Golubić – dobar dan svima nazočnima, lijepo pozdravljam i sve slušatelje Obiteljskog radio Ivanića. Imao bih tri pitanja. Prvo pitanje tiče se subotnje tržnice ili sajma na parkiralištu kod Zelenjaka. Znači, potaknut razgovorima sa brojnim obrtnicima i znači prodavaonicama odjeće i obuće, asortimana koji se prodaje inače u našem gradu Ivanić-Gradu, znači oni se uglavnom žale da im ta subota jako utječe na njihov utržak, njihov dnevni promet. A zbog čega? Zato što zbog tih svojih troškova zaposlenika, režija, najma, oni ne mogu konkurirati niskim cijenama kao što su cijene na tržnici na Zelenjaku, pa zanima me znači da li se može tu napraviti kratka analiza koristi i troškova te tržnice subotom i da li se može napraviti neka usporedba kao što su neki drugi gradovi napravili, znači šta su pomaknuli dan, taj sajamski dan od dana najveće gustoće stanovništva, najveće cirkulacije, to jest subote, maknuli su recimo na četvrtak ili na petak, upravo da ove svoje postojeće obrtnike i poduzetnike da na neki način da ih dovedu u neki jednakopravni položaj da imaju ipak koristi od tog dana najveće frekvencije. Ili da se ograniči za neki asortiman da se ne preklapa isti asortiman znači i na tržnici i sto metara dalje u prodavaonici koja plaća sve poreze, doprinose, najmove u našem gradu. Drugo pitanje je, to sam kontaktirao sa Policijskom postajom Ivanić-Grad, radi se o tome za inicijativu da se dozvoli biciklistima vožnja po nogostupu u našem gradu na svim cestama gdje nema biciklističkih staza. Znači to je jedan inicijativa potaknuta iskustvima iz Austrije i Slovenije koji znači izgrađuju te biciklističke staze udaljene barem 15 metara od svoje glavne ceste da izbjegnu uopće rizik bilo kakvog kontakta biciklista i automobila i znači da se smanji taj broj rizika u ozljeđivanju biciklista jer auti, ako se vozi na istoj cesti, danas u zapadnoj Europi više nema puno zemalja u kojim se na istoj cesti voze biciklisti i automobili koji moraju stalno zaobilaziti bicikliste kako bi nastavili znači svoj smjer kretanja. Znači to je sad jedna inicijativa koju predlažem i prema razgovorima sa Policijskom postajom Ivanić-Grad oni su, gospodinu Grgiću zahvaljujemo se na njegovoj komunikaciji, rekao je da znači smatra kako je inicijativa hvale vrijedna i poslao je analizu koliko je bilo prometnih nesreća u gradu Ivanić.-Gradu koje se odnose na bicikliste. Od recimo 132 nesreće 3 se odnose na te bicikliste, a da se uopće smanji rizik jer je veći rizik udara auta na biciklista nego biciklista na pješaka na pješačkom prijelazu, i druga stvar da se naše građane koji su prošle godine često prigovarali zašto im se naplaćuje kazna kada se vozi biciklist biciklom po nogostupu. Znači već, ne znam, barem deset građana već je pitalo zašto se naplaćuje ta kazna pa evo jedan inicijativa da Grad pokrene neku odluku da se dozvoli biciklistima voziti po nogostupu i da nema više opasnosti izlaganja rizika voženja po cesti tamo gdje nema naravno biciklističke staze. To je drugo pitanje, a treće pitanje samo vezano za , evo gospodin Klak me je preduhitrio sa pitanjem što se tiče ovog prireza. Znači ako može jedna aproksimacija, ako se gleda Grad Ivanić-Grad i Grad Sveta Nedelja, znači udio poreza i prireza u proračunskim prihodima Grada Svete Nedelje je 2,5 puta veći nego udjel poreza i prireza koji ima proračun Grada Ivanić-Grada. Oni su recimo uštedjeli sebi, uzeli sebi 7milijuna kuna, oni nisu samo prirez maknuli, oni su maknuli i nakon prireza maknuli su prihod poreza na potrošnju ugostiteljskih objekata i tako dalje. Sad znači evo jedna ideja, jedan prijedlog, znači ako se ide u ideju micanja prireza znači neke uštede treba u Gradu napraviti. Evo predlažem da ako se recimo sa menadžerske pozicije, znači poduzetničkog znači gledanja na kut ušteda se u Gradu može napraviti kao što recimo rade u nekim gradovima što je u Austriji primjer, da se recimo 1 do 2 % one zaposlenike koji nisu učinkoviti, koji se nisu pokazali dobri, koji nemaju inicijativu jednostavno da se njih otpusti i na taj način se stvori ušteda u Gradu na taj način da bi ostali zaposlenici koji jesu dobri, koji daju znači inicijativu, koji imaju znači rezultate, da se vrednuje njihov rad. Hvala lijepo.

Gradonačelnik – ja se zahvaljujem gospodinu Golubiću također kao vijećniku na svim postavljenim pitanjima. Što se tiče tržnice, analize, pomicanja dana sa subote na neki drugi dan ili ne evo stojim otvoren za takvu jednu raspravu da vidimo što se time eventualno dobiva ili što se gubi. Ono što je za Grad ipak najvažnije to ću zamoliti, evo tu je i direktor Komunalnog centra koji upravlja tom tržnicom i vjerojatno možda i barata sad, a ako ne onda u pisanom obliku može dostaviti stvarne prihode od toga i koji je benefit znači direktni od samih prihoda i najma tih mjesta za prodaju. Ovo ostavljam za nekakvu isto inicijativu o kojoj možemo evo razmišljati i vidjeti da li je to tehnički izvodljivo, moguće i što to znači. Meni je jasno također isto u raspravama da svatko ima svoje gledište na tu tržnicu, neki u tome vide nešto evo i negativno, nešto što je ruglo grada, nešto što je tako nekakva zaostala ostavština nekih vremena, drugi u tome vide evo nešto što je dobro, gdje se okreće, gdje se dobiva taj štih nekakvog sajma ili nečega, znači svatko ima svoj pogled, a financijski vjerojatno, direktno financijski prihod Komunalnom centru od samog iznajmljivanja prostora, ali možemo o tome vidjeti i raspravljati kao neku inicijativu i osobno smo u jednom trenutku razmišljali, mislim da se vodila i ovdje rasprava čak da bi se to možda prebacilo sve u Posavske Brege, u jednom momentu je bilo da se ožive Bregi pošto tamo onaj sajam više nije što je nekad bio pa da se oživi to mjesto, da se makne možda tržnica van grada, da se makne s te lokacije na neku drugu lokaciju, ali evo ostalo je na tim razmišljanjima. Konkretno se mi kao Gradska uprava nismo odlučili za neki drugi potez, a evo konkretno nekakve benefite financijske vjerojatno može direktor reći koliki su i možemo o tome raspravljati. Što se tiče vožnje biciklom po nogostupu iskreno stvarno ne znam pravno čime je to određeno i da li to pokriva nekakva odluka Grada, mislim da je to više Zakon o prometu ili nekakvi prometni propisi, ali evo nemam osobno ništa protiv da se poveća sigurnost i biciklista i pješaka ako postoji nekakva odluka ili nekakav dokument i način kojim bi Grad to mogao ili da je Grad znači kočničar da se naplaćuju kazne, neka gradska odluka, raspitat ću se, evo stvarno nisam, ne mogu biti u svemu pa nisam sad u tome, ne znam Vam točno odgovoriti čime je određena vožnja biciklom i osobno isto ne vidim razloga da se ne bi moglo voziti po pločnicima pogotovo po ovim stvarno prometnim cestama gdje imamo nogostup, a koje su izuzetno prometne i gdje se brzo vozi, ove glavne prometnice, a nogostupi postoje, da netko ljude evo kažnjava što tamo koriste nogostupe za vožnju biciklom nemam tu informaciju, evo provjerit ćemo i vidjeti što može Grad napraviti u tom kontekstu. Što se tiče prireza, a gledajte možemo se uvijek sa nekim uspoređivati, ali definitivno Sveta Nedelja i Ivanić-Grad nemaju istu strukturu pa rekao bih u dosta toga je različito, znači i u prihodovnoj i u rashodovnoj strani. Sveta Nedelja je puno bolje pozicioniran Grad u odnosu na Grad Zagreb od Ivanić-Grada i puno drugačije izgleda, pa možda samo ću reći evo u razgovoru sa gradonačelnikom Svete Nedelje, možda će to biti mala anegdota, znači u 12. mjesecu prošle godine je čovjeku sjelo 6 milijuna kuna na račun da uopće nije znao od kud su mu ti novci došli, pa je onda bilo propitkivanja da li je netko slučajno prebacio te novce na račun, da bi se na kraju evo ustanovilo da dva direktora vrlo uspješnih firmi koji žive u Svetoj Nedelji su si isplatili na kraju godine benefite čiji je porez u konačnici iznosio 6 milijuna. Ja mislim i dajem inicijativu da probamo što više direktora dovesti da žive u Ivanić-Gradu, recimo dva takva direktora koji krajem godine isplaćuju si takve dobiti bi jako dobro došla gradskom proračunu. Znači različite su strukture prihoda, kažem razmišljamo o tome da smanjimo, da idemo prema nuli, momentalno za naš proračun je to koliko sam i rekao 1,8 do 2 milijuna s ovih 6%, to nije prevelik prirez, ima onih koji imaju nula, ima onih koji imaju manje, ali ima i puno onih koji imaju puno više, nismo mi tu da nekoga da tako kažem gulimo po džepu i razmišljamo o tome, vidjet ćemo, velim za ovaj proračun je to nemoguće, u budućnosti nam je svakako cilj da što više odteretimo građane i da probamo se spuštati prema nuli.

g. Mario Mikulić – sve vas lijepo pozdravljam, evo na ovo pitanje oko tržnica, inicijativa je razmatrana i u krugu Komunalnog centra i u krugu sa predstavnicima Grada u smislu, ali po raznoraznim osnovama, ne samo ovo što ste predložili, dobivao sam i dobivam dan danas također nekakve raznorazne prijedloge naših obrtnika i manjih tvrtki koji se bave prodajom više-manje, koji imaju butike i prodaju raznoraznih stvari što su subotom na izdvojenoj tržnici kod SP Zelenjak u Omladinskoj ulici obavljaju te djelatnosti, no međutim OK, Komunalni centar nije taj koji će donijeti tu odluku, mi možemo donijeti nekakve parametre i iznijeti ih, kao takve razmotriti pa se može na kraju krajeva donijeti odluka oko pomicanja dana, znam da je to u Dugom Selu radilo puno problema, oni su imali ponedjeljkom, u Sesvetama je tradicionalno četvrtkom, pa kad smo i mi pokušali neku inicijativu ovako međusobno malo dogovarati onda je pitanje koji je to dan, pa se preklapa sa nekim drugim općinama i gradovima u okolici pa je onda ostala ta subota koja je u Ivanić-Gradu tradicionalna. No međutim evo ono što je možda bitnije iznijeti da su prihodi od tržnica, znači koja je komunalna djelatnost i to uslužna djelatnost, u svakom slučaju trend tržnica je takav da je prihod iz dana u dan sve manji, da su to poprilično slabi prihodi. Svake godine krajem dvanaestog mjeseca za slijedeću godinu organiziramo rezervaciju prodajnih mjesta na tržnicama gdje nam garantira opet jedan prihod koji nam osigurava da se isplaćuju plaće radnicima koji skupljaju smeće i brinu o toj komunalnoj infrastrukturi, iscrtavanju tih prodajnih mjesta i tu nam je prihod ove godine zabilježen najmanji do sada, oko 60.000,00 kn dok je prošle godine bio recimo 85.000,00, prije toga 90.000,00, a da ne kažem da je prije 5-6 godina po mojoj spoznaji, jer razgovarao sam sa voditeljem Sektora koji se s time bave, nekad se čak i licitiralo za pojedino prodajno mjesto pa gdje je početna cijena od cca 1.000,00 kn skakala i na 3.000,00 kn, pa čak nekad, još prije kada je tek krenula, penjala se i do 7.000,00, 8.000,00, 9.000,00 kn po prodajnom mjestu, ali samo za pojedina, ne za svako. Postoje ona atraktivna i manje atraktivna prodajna kako to već ide u branši trgovine odnosno na tržnicama, a što se tiče tjednih prihoda što se naplaćuje placarina po dužnom metru 20,00 kn, to je također varijabilno vrlo, godišnje ja mislim do nekakvih 150.000,00 kn ako se skupi, Kritični mjeseci su evo upravo i ovaj siječanj, hladnoća, oborine, snijeg, kiša, svašta nešto, magle, ljeto kada je opet kritično kada nema prometa i onda opet jesen. Tu je još nekoliko gradskih događanja gdje gledamo maksimalno spriječiti da se ta tržnica zatvara, no međutim zbog nekih manifestacija mislim dva do tri puta godišnje da se zatvara tržnica odlukom gradonačelnika jer trebamo i koristimo, ali s time su ti naši znači klijenti, kupci tih mjesta obaviješteni unaprijed i oni znaju da godišnje će ostati bez dva, tri prometa na godišnjoj razini. Ja ću se potruditi ja ću izvaditi podatke iz 2018. godine točne, pa evo u jednom pisanom obliku onako preciznije malo, ali samo da napomenem nije to nešto od čega se baš živi , ali s druge strane ono što je meni osobno i kao građaninu dosta bitno puno informacija Grad Ivanić-Grad subotom na neki način više i bolje živi zato što se slijevaju doslovce rijeke automobila, samim time i ljudi iz područja ovih tu bližih ruralnih dijelova od Caginca pa skroz iza do Šumećana, pa vjerojatno i dalje, a i s ove strane od Brega koji inače ne idu baš prema centru Ivanića, subotom grad živi i samim time i kafići i trgovina ostala, ne samo tržnica, i onda ta subota na neki način i ima nekakvog smisla, dok sam recimo primijetio jer smo to i razmatrali na taj način, dok nije bilo tržnice subotom radi nekih drugih stvari i manifestacija onda je bila po drugoj osnovi gužva, ali ne u tom ranom periodu, kad nije bilo tržnice grad je bio opet pust, relativno pust u odnosu kako je inače subotom kada je tržnica . Tako da evo diskusija u svakom slučaju koliko će imati od toga svega koristi da se nešto promijeni, da eksperimentiramo ili ne, ostaje da se odluči.

gđa. Mirna Češković - pozdravljam sve prisutne, imam nekoliko pitanja. U Gorencima u Posavskim Bregima prva ulica s lijeve strane godinama nije nasipavana, ljude koji žive u tih nekoliko malih uličica zanima da li je u planu možda asfaltiranje tih ulica jer svake godine je neka od tih ulica kritična. Drugo pitanje, Brežane zanima da li će se ostatak borova također rušiti u centru Posavskih Brega, ne znam da li je u planu da se naprave parkirališna mjesta uz cestu ispred crkve i pošte,kada je neko događanje ili sprovod ljudi se nemaju gdje parkirati, a i svakodnevno je za Pošti problem, ljudi se parkiraju na susjednim ulazima pa eto predlažemo ako nije u planu. Treće pitanje je koliko često se čisti mrtvačnica na području grada? Mrtvačnice nisu adekvatno očišćene, da li se uopće vrši kontrola mrtvačnica u kakvom su stanju? Hvala.

Gradonačelnik – zahvaljujem se na svim postavljenim pitanjima. Što se tiče nasipavanja u prošloj godini smo odredili prioritete nasipavanja i ona su obavljena. Momentalno sad je u planu izrada za ovu godinu ulica pa vjerujem da ćete evo i preko Mjesnog odbora kada se dođe u mjesne odbore i kad se budu stavljali prioriteti stavite tu ulicu za prioritet i nema razloga za to. Asfaltiranje ide po programu, ne mogu sad iz glave reći koje će ići, imamo popis svih ulica koje nisu asfaltirane, svake godine nešto kao što ste i rekli, moram vidjeti da li je ta ulica sad pripremljena ili nije u idućoj godini, da li ćemo uspjeti s obzirom na sredstva koja su osigurana. Koliko znam za rušenje su predviđeni svi borovi, a inicijativu za proširenje parkirališta primam na znanje, znači momentalno nije u planu koliko znam izrada parkirališta niti imamo za to potrebnu dokumentaciju. Što se tiče zadnjeg pitanja zamolit ću direktora Komunalnog centra da Vam odgovori.

g. Mario Mikulić – zahvaljujem i na ovom pitanju u svezi mrtvačnica. Znači, svaki ponedjeljak imamo kolegij osobno sa upravom groblja, odnosno informiranje detaljnije o radnim aktivnostima sa radnicima i sa voditeljicom, onoliko koliko sam ja informiran, a redovno sam informiran da su sve mrtvačnice kako sam izdao nalog, a bio sam i osobno prisutan, obnovljene su na način da su svi sanitarni čvorovi uređeni i da su oni u funkciji da se za vrijeme korištenja ukopa pokojnika da se kao takvi mogu koristiti, tu je i tekuća voda, sve žarulje i klime su popravljene od jednog prigovora da na Posavskim Bregima to nije funkcioniralo, sad je zimski period pa iskreno nema ni potrebe, u proljeće će se obaviti opet kontrola, znam da su osvježene sve prostorije, a što se tiče samog čišćenja u prošloj godini 2018. Imali smo samo jedan prigovor da je napuh vjetra prije neposrednog sprovoda očišćen prije nego što se ukapalo što nije dao nikakav prigovor ožalošćeni nego su primijetili neki drugi. Ispričao sam se, održao sam jedan sastanak s tim gospodinom. Što se tiče urednosti ili neurednosti mrtvačnice, evo tu sam na raspolaganju ako ima baš nešto konkretno, dapače. To je tako malo prostorija da se vrlo lako, donijeli smo i plan da se na svim tim mrtvačkim kolima i na odru svakoj od tih četiri mrtvačnice su zamijenjene tkanine, još eventualno da se kola ofarbaju, svaki puta kontroliramo da li je sve u redu. Evo moram priznati da nisam dobio nikada nikakav negativan nekakav povrat, a za konkretno slobodno me u bilo koje vrijeme možete kontaktirati.

Gđa. Mirna Češković – zahvaljujem na odgovori,a. Konkretno se radi o mrtvačnici u Posavskim Bregima, nedavno sam imala sprovod pa sam vidjela da ni prozori nisu oprani, zavjese su pune prašine, ima puno paučine i tako dalje, ali u razgovoru sa ljudima koji rade su mi rekli da su i ostale mrtvačnice u takvom stanju. Hvala.

g. Krešimir Malec – dobar dan kolegice i kolege, gospodine predsjedniče, potpredsjedniče, gospodine Leš, zamjenici, lijepo vas sve pozdravljam. Prvo pitanje vezano je za parkiralište kod naplatnih kućica, znači carpooling, znači ono je u apsolutno neadekvatnom stanju, znači ono treba urediti i održavati, ljudi se tamo navažaju preko onog blata, pa to blato ide na asfalt kad se izvažaju, znači ili treba staviti rubnjake ili nekakvu ogradu oko toga da se to evo drži onako kako to treba biti jer na ovakav način nije apsolutno adekvatan. Drugo pitanje je vezano za Siporeks naselje, evo uređuje se kako je bilo i planirano kraj prošle godine i tijekom ove godine da će ti radovi biti izvršeni, s obzirom na relativno veliki broj ljudi koji tamo žive samo je stvar organizacije gradilišta. Znači imate praktički na dnevnoj bazi da se organizira gradilište kada uđete u ulicu onda imate bager, morate se okretati, znači sve se to da regulirati prometnim znakovima, obavijestima da se znači stanovnici koji žive u Siporeks naselju i tim ulicama obavijeste na adekvatan način i da onda znaju kud trebaju ići prema svojim domovima. Vezano isto tako za one otvorene šahte, pretpostavljam da kanalizacija, spajanje i to, da li je nužno da su one otvorene, da li se one mogu na neki drugačiji način riješiti ili se mogu već spajati i zatvarati, evo samo je to pitanje. Vezano uz nastavak ulice, odnosno Ulicu Stjepana Radića kada je ona planirana, da li je to prvi slijedeći korak, da li je ona planirana u ovoj godini odnosno kroz nastavak radova po završetku ovog naselja Siporeks. Treće pitanje odnosi se na županijsku cestu, čini mi se da je oznaka županijske ceste 3041, to je znači ova koja ide kroz Posavske Brege, Dubrovčak i dolazi na nasip na Savu. Kada krenete prema Sisku lijevo onih tamo kilometar ili koliko, to je apsolutno u neadekvatnom stanju. Znači evo pozivam gradonačelnika da sa Županijskim cestama vidi, tražim pismeni odgovor, da li i kad će ta cesta biti sanirana. Znači ona je definitivno rupa na rupi, za pretpostavljati je kakva je situacija nakon ovih smrzavica, znači ono podrazumijeva kompletno presvlačenje asfaltom. Četvrto pitanje je vezano za potpore za financiranje priprema i kandidiranje EU projekata vezano za naše poduzetnike odnosno zainteresirane koji se žele javiti, da li agencija IGRA naša, odnosno Grad ima u ovom dijelu planiranih sredstava da se te potpore isplaćuju zainteresiranima koji to žele, odnosno da potaknemo ljude na takav način da se još više kandidiraju, odnosno naše poduzetnike, poljoprivrednike, obrtnike, da uvedemo tu potporu i druga stvar je vezana evo danas malo sam surfao po stranicama i po IGRI i onda imamo tamo na toj stranici naše Agencije da je doslovce jedan jedini natječaj u tijeku, odnosno otvoren, pretpostavljam na području RH. Onda kada odete na druge agencije, na AZRU, na ovo ili ono, tamo je doslovce na stotine natječaja otvorenih, mjera na koje se ljudi mogu javljati, pa evo pozivam gradonačelnika da taj problem riješi da se refresha ta stranica, da se objave svi natječaji i u opisu djelatnosti kad se govori i Ministarstva i Županijskih natječaja isto tako ove sve mjere koje jesu, neka se stavi na stranice da građani se mogu informirati, mogu nešto evo pročitati ako ih interesira, sigurno da IGRA nam je tu da onda i pomogne da obrazloži da li je ta mjera i na koji način se može pomoći. I peto pitanje, natječaj Ministarstva graditeljstva u suradnji sa Fondom za zaštitu okoliša početkom 2. mjeseca kreće nova runda mjera energetske učinkovitosti za javne objekte. Moje pitanje, kao što je bilo i prošle godine, znači uvjeti natječaja će biti skoro identični, šta od projekata imamo pripremljeno da kandidiramo i isto tako šta Županija priprema što se tiče osnovnih i Srednje škole na području Grada, da li misli kandidirati neke od tih javnih objekata za energetsku obnovu. Šteta bi bilo propustiti, znamo da prošle godine nismo nešto toga puno kandidirali. Podsjećam, društveni domovi, škole, vrtići, vatrogasni domovi, znači objekti javne funkcije, treba projektna dokumentacija, trebaju troškovnici, da li imamo šta pripremljeno za kandidiranje, 2. mjesec samo što nije, da ne zakasnimo. Hvala.

Gradonačelnik – Zahvaljujem se gospodinu Kreši na svim postavljenim pitanjima. Znači, što se tiče prvog pitanja i carpoolinga, definitivno znači je on uređen u prošloj,odnosno krajem pretprošle godine na prošlu, ovakav kakav je danas asfaltirana je ta površina, dovedena je u red. Kao što ste vidjeli momentalno se navozi zemljište do njega jer je u planu proširenje i slažem se s Vama da ljudi znaju ići poprijeko, idu preko one površine desno, s obzirom da je državna cesta ne možemo ni imati drugačiji pristup nego što ga imamo, probat ćemo evo vidjeti šta se da oko toga da se uredi, ne vjerujem da će se ograđivati s time da je odmah do njega planirano proširenje prometnica UPU 3, imamo znači naznaka evo zadnjih da će nam to proći kod Ministarstva gospodarstva te očekujemo dodatnih nešto više od 2 milijuna kuna za uređenje tamo i nove prometnice pa ćemo u sklopu toga onda urediti još i carpooling. Što se tiče organizacije gradilišta na Siporeksu evo tu ću si uzeti za pravo pa svim ovim Vašim zapravo potpitanjima na pitanje, vezano znači i za šahte i za sve ostalo, kakva je situacija pa da se onda vidi oko te same organizacije života na gradilištu. Sigurno će gradilište biti još nekakvih dva mjeseca otvoreno, bilo bi dobro da napravimo poboljšanje ukoliko ima problema, osobno evo za sada ovo je prva inicijativa da problemi postoje, znači nemam saznanja da je ovakva nekakva situacija, a poboljšanja ćemo tražiti, evo tu je i voditelj gradilišta te ćemo ga obavijestiti i vidjeti o čemu se radi. Što se tiče Ulice Stjepana Radića ona je momentalno u fazi projektiranja, naravno ove godine sigurno neće biti rađeni nikakvi radovi, očekujem do kraja ove godine gotovu projektnu dokumentaciju, a vidjet ćemo ta onu iduću godinu da li ćemo osigurati sredstva da se ide dalje u nastavak uređenja i te ulice. Uglavnom je u fazi projektiranja i projektiranje ide preko tvrtke Vodovod i odvodnja Zagrebačke županije. Što se tiče Dubrovčaka Lijevog, saniranja ceste znači u lijevu stranu uz nasip evo prihvaćam isto inicijativu, vidjet ćemo sa Županijskim cestama, to je njihova cesta, što je u planu, ukoliko se radi o održavanju nema nikakvog razloga da se to adekvatno ne održava, uputit ćemo dopis i vidjeti kakva je situacija na terenu i ukoliko je to potrebno sanirati vjerujem da će se i sanirati. Tražili ste da Vas se o tome pismeno izvijesti kad se obavi razgovor koliko sam shvatio, pa ćemo Vas onda evo i izvijestiti. Što se tiče Razvojne agencije IGRA to ću prepustiti direktoru koji je ovdje, čuo je sve što ste ga pitali, što Vam nije jasno i što predlažete pa ću ga zamoliti da Vam to poslije odgovori. Što se tiče Ministarstva graditeljstva Ivanić-Grad mogu reći redovito stalno prati te natječaje, mi smo sanirali veliki dio naših objekata. Kada govorimo o vrtiću oni su energetsko obnovljeni u samom gradu jedan i drugi. Vjerojatno ste i vidjeli na stranicama Grada da smo dobili sredstva kroz mjeru 7.4.1. za uređenje vrtića u Posavskim Bregima, znači kompletno uređenje vrtića u Posavskim Bregima ide sada. Što se tiče pripremljene dokumentacije ona je pripremljena znači za vrtić u Graberju i on je spreman za prijavu, također i Dom u Cagincu koji imaju sve potrebne dokumente za tu mjeru. Također mogu reći da nema više puno javnih objekata koji bi bili za uređenje, problem naravno imamo dijelom sa našim domovima koji su nelegalni, nisu legalizirani i zbog razno različitih stvari, ali i treba vidjeti kolika je zapravo isplativost ulaganja velikih novaca u domove i na taj način i da li je to uopće Gradu isplativo. Nisam siguran da je na svim lokacijama to isplativo. Tako da ćemo prijaviti, imamo spremna znači dva projekta za natječaj i evo Vi vjerojatno s obzirom da je i gospodin Štromar tamo imate tu informaciju da to ide sigurno u 2. mjesecu i drago mi je evo da ste nam i to potvrdili. Hvala. Škole su jedna i druga prijavljene, znači prijavljuje ih Županija, s područja Grada su dvije škole, vrijednost jeden je 9 milijuna i nešto, vrijednost druge je koliko znam nešto preko 7 milijuna i očekujem da će one biti prihvaćene, znači te aplikacije, uglavnom evo od zamjenice župana sam obaviješten da su obadvije škole s područja Ivanić-Grada prijavljene, mislim da je centar i Žeravinec, znači obadvije i mislim da je što se tiče Županije pripremljen za aplikaciju Dom zdravlja kompletan u Ivanić-Gradu. Mi smo manje-više gotovo sve zgrade sanirali, sanirana je zgrada Komunalnog centra, saniran je vrtić Žeravinec kompletno, vrtić u Ivaniću je saniran, znači pripremljen je vrtić u Posavskim Bregima, Javna vatrogasna postrojba nam je već prošla, to ste vidjeli, znači na ovom natječaju, znači sad ide Javna vatrogasna postrojba i Dom u Cagincu iovo je posloženo, znači to je nekakvih 8 projekata koji su već prijavljeni i ova dva i od Županije ono što znam ova tri, obadvije škole te Dom zdravlja koliko sam upoznat je uz pripremi da se aplicira.

g. Valentin Gadža – ukratko samo ono što se tiče naše web stranice, mi se trudimo stvarno ažurirati ju redovito koliko možemo, ali ju i filtriramo, znači da ne stavljamo na nju apsolutno sve natječaje koji postoje trenutno otvoreni, u najavi, neki se tiču i mehanizama u koji mi ne spadamo, znači nisu prihvatljivi niti mi kao Grad, niti naši poduzetnici na njih pa ih onda ni ne stavljamo na našu stranicu, nekakvi projekti Slavonija, Baranja, Srijem, svašta nešto. Uglavnom smo bazirani znači na informiranje poduzetnika i OPG-ovaca pa onda ti natječaji koji se tiču njih uglavnom se nalaze na našim stranicama. Ne znam na koje ste mislili da ne bi postojali, a da ih kod nas nema, mogu provjeriti nije problem. Uglavnom znam onaj koji je sad u najavi, nije još otvoren, to je Inovacija za MSP-ove, on se nalazi kod nas. Ono što ste u dijelu, naravno ono što je nama jako bitno budući da najviše imamo zapravo upita od strane OPG-aca i o ni nam najviše dolaze, najviše prijava radimo za njih, to su uvijek te mjere 6. koje su njima najinteresantnije i one su stalno ažurirane na našim stranicama i sve obavijesti. Mislim da ono pitanje koje ste postavili se odnosi na sufinanciranje vlastitog učešća u provedbi EU projekata da se potakne prijava. Razvojan agencija to ne može, to znate da nije njoj to dozvoljeno da takve stvari radi, međutim Grad može u svom programu poticanja poduzetništva i to bi bilo jako dobro da stavi mjeru sufinanciranja vlastitog učešća. To je financijski dosta zahtjevna mjera, međutim tu se čak i Županija ograđuje tako da sufinancira samo po jedan projekt korisniku godišnje jer ne mogu financijski iako su puno jači od nas pa ne mogu to financijski podnijeti. Međutim možda bi se moglo do određenog iznosa, ne da se ide na puno nego do određenog iznosa pa onda da se malo potakne i to. A osim toga ono što mi radimo, znači radimo prijavu lokalnim OPG-ima i poduzetnicima praktički za 0 kuna, onda po provedbi projekta se mi financiramo tako da je i to poticaj za naše poduzetnike i OPG-ove. Dosta toga se nalazi na stranicama EU fondovi, strukturni fondovi, puno tih natječaja, hrpetina toga i u najavi i tako dalje, tako da mi težimo to filtrirati.

g. Krešimir Malec – sami ste rekli da ćete pogledati stranicu, pa pogledajte natječaje, jedan jedini je, ovi drugi još iz 2016. zatvoreni, tako da evo budete si to posložili čisto da je na jednom mjestu sve da kad se klikne da se može to vidjeti. Što se tiče ovih potpora pretpostavljao sam da ih nemamo, ovdje predlažem da se onda u prvom slijedećem rebalansu proračuna uvedu te potpore, ovo je jedna od mogućnosti ili u postotku ili da se ograniči do maksimalnog iznosa koliko se može za potpore po jednom projektu, Mislim da će to biti hvale vrijedno i našim građanima odnosno poduzetnicima, obrtnicima i OPG-ovcima vrlo, vrlo korisno.

**1. TOČKA**

gđa Laura Sadiković – kao i prijašnjih godina tako i ove godine na prvoj sjednici u godini donosimo Plan rada Gradskog vijeća. Planom su predviđeni poslovi Gradskog vijeća, te načini i termini ostvarivanja Plana. Plan predstavlja predvidivi okvir rada Gradskog vijeća te će Gradsko vijeće donositi i druge akte u skladu s izmjenama i dopunama pozitivnih propisa, dakle on je samo okviran vodič. Predlažem usvajanje Plana.

Prije pristupanja glasovanju utvrđeno je kako je na sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 16 glasova za jednoglasno usvojen

**PLAN RADA**

**Gradskog vijeća Grada Ivanić-Grada za 2019. godinu**

Plan rada prileži zapisniku i čini njegov sastavni dio.

Napomena: Plan rada je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**2. TOČKA**

Gđa. Laura Sadiković – pred vama je navedena Odluka, kao i svake godine i ove godine donosimo Odluku, a iznos financiranja ostaje jednak kao što je bio i protekle godine. Odluka je u skladu sa Zakonom o financiranju političkih aktivnosti i izborne promidžbe, sam sadržaj Odluke je dakle u potpunosti usklađen i isto je nešto što je donošeno svake godine, dakle potreba je da to usvojimo.

Prije pristupanja glasovanju utvrđeno je kako je na sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 16 glasova za jednoglasno usvojena

**ODLUKA**

**o raspoređivanju sredstava iz Proračuna Grada Ivanić-Grada za 2019. godinu**

**za redovito financiranje političkih stranaka i člana izabranog s liste**

**grupe birača, zastupljenih u Gradskom vijeću Grada Ivanić-Grada**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**3. TOČKA**

Gđa. Laura Sadiković – ovom Odlukom utvrđuje se visina paušalnog poreza po krevetu u sobama, apartmanima i kućama za odmor na području Grada Ivanić-Grada, do ove godine ovakvu Odluku o visini poreza je određivala Vlada RH, a ove godine je izmjenama i dopunama Zakona o porezu na dohodak ta obveza prebačena na gradove i općine. Zakon je dao mogućnost da gradovi i općine odrede visinu u rasponu od 150,00 kn do 1.500,00 kn po krevetu godišnje. Ukoliko mi kao Grad ne donesemo takvu Odluku Porezna uprava će početi naplaćivati 750,00 kn po krevetu. Prijedlog prvi je bio da se donese Odluka o 300,00 kn po krevetu no Odbor za financije i proračun je donio drugi Zaključak

Gđa. Milica Piličić – pozdravljam sve prisutne i slušatelje Radija Ivanić-Grad. Dakle, temeljem članka 52. i 121. Statuta Grada Ivanić-Grada i članka 37. Poslovnika Gradskog vijeća Grada Ivanić-Grada Odbor za financije i proračun je na svojoj 14. sjednici održanoj dana 23. siječnja 2019. godine donio slijedeći Zaključak. Odbor za financije i proračun razmatrao je prijedlog Odluke o visini paušalnog poreza za djelatnost iznajmljivanja i organiziranja smještaja u turizmu. Odbor za financije i proračun predlaže izmjenu članka 2. navedene Odluke na način da isti glasi: „Visina paušalnog poreza iz članka 1. ove Odluke utvrđuje se u iznosu od 150,00 kuna po krevetu odnosno po smještajnoj jedinici u kampu.“. Ovaj Zaključak Odbora upućuje se Gradskom vijeću i ovlaštenom predlagatelju razmatranog akta.

Gradonačelnik – Zahvaljujem se, mogu reći da ček i evo sazivanje sjednice Gradskog vijeća je zapravo prvenstveno radi ove točke, u dnevnom je redu, Vlada je uputila, Grad je to zaprimio 5. siječnja, u principu zahtjev da se donese ovakva Odluka. Imali smo znači vrlo malo vremena, prije toga nismo niti mogli, a zaključno 30.01. je zadnji rok do kojeg moramo donijeti Odluku kao što sam upoznat, inače će biti cijena 750,00 kn. Do sada je ta cijena za iznajmljivače na području Grada Ivanić-Grada bila 300,00 kn, najmanja dozvoljena je 150,00 kn. u prvi mah u pripremi ovoga išli smo na to da se ništa ne mijenja, zapravo da ostanemo na 300,00 kn. Sam Odbor je kroz razmatranje podnio zahtjev da se to smanji na 150,00 kn. Ono što je moje na neki način da informiram tko ne zna, na području Grada Ivanić-Grada imamo doslovce jednog jedinog iznajmljivača, samo jednoga i to se sad cijela ova odluka momentalno odnosi na jednu osobu. Slažemo se da je to što se tiče prihoda proračuna i planiranja proračuna za nas doslovce stvarno marginalna cifra, da ne kažem 0, od toga 60% ide u proračun Grada, ostalo ide u županijski i državni proračun, znači nema nikakvog razloga da ne prihvatimo taj prijedlog i da ne uzmemo cifru 150,00 kn po ležaju. Niti će se iznajmljivač time značajnije pomoći na godišnjoj razini, niti mi, ali njemu će to sigurno više značiti nego nama, pa u tom kontekstu podržavam da se, evo prihvaćam zapravo takav prijedlog, podržavam ovu Odluku i nadam se s obzirom na investicije, na Lječilište Naftalan, smanjenje u Gradu takvih kapaciteta i doslovce potreba da se ljudi odlučuju na takvu stvar, da će to biti zapravo nekakva poticajna mjera. Zahvaljujem svima koji su promišljali na isti način, prihvaćam u potpunosti da možemo ići sa cijenom 150,00 kn i evo preporučam da to i prihvatimo, to je najniža moguća cijena, čak danas u raspravi ja sam rekao da bi išli i sa 0 kuna, ali ne smijemo radi zakonske obveze, mora biti minimalno 150,00 kn i prihvaćam u potpunosti ovu inicijativu Odbora za financije.

Predsjednik gradskog vijeća – predlagatelj se usuglasio sa prijedlogom Odbora.

Prije pristupanja glasovanju utvrđeno je kako je na sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 16 glasova za jednoglasno usvojen

**ODLUKA**

**o visini paušalnog poreza za djelatnosti iznajmljivanja**

**i organiziranja smještaja u turizmu**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**4. TOČKA**

Gđa. Laura Sadiković – ova Odluka odnosi se na projekt koji je gradonačelnik spomenuo u Aktualnom satu, dakle riječ je o projektu energetske obnove zgrade Civilne zaštite i Vatrogasne postrojbe Ivanić-Grad koja se nalazi na adresi Omladinska 30. Grad je dobio bespovratna sredstva od EU fondova u iznosu od 715.228,00 kn. Cijeli projekt iznosi 1.500,00 kn, te za ovaj ostatak s kojim Grad treba sudjelovati odlučeno je da se ide na kreditno zaduženje Grada kod HBOR-a. Iznos za koji će se Grad kreditno zadužiti je 727.852,00 kn uz fiksnu kamatnu stopu od 0,25% godišnje. Slijedom navedenog predlažem da se usvoji.

g. Krešimir Golubić – samo bih se htio osvrnuti, ovaj kredit HBOR-a to je stvarno fantastična kamatna stopa, znači 0,25% godišnje fiksna, ali samo da se jedna stvar napomene, kad se bilo koji slijedeći put zatraži nekakva kreditna ponuda da se uvijek traži plan otplate mjesečni i tromjesečni i šestomjesečni, tada će se vidjeti da ako se radi mjesečni plan otplate, znači prema financijskim kalkulacijama, ukupna kamata koja se plaća na taj način je manja nego ako se kamata otplaćuje u tromjesečnim ratama. Ovaj kredit je dogovoren na bazi tromjesečnih otplata, znači da se ukupna kamata koja će se plaćati bude više, znači Grad će skuplje malo platiti nešto nego da se plaćaju mjesečno, evo za ubuduće da se uzme u obzir i taj detalj.

Prije pristupanja glasovanju utvrđeno je kako je na sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 16 glasova za jednoglasno usvojena

**ODLUKA**

**o kreditnom zaduženju Grada Ivanić-Grada**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**5. TOČKA**

Gđa. Laura Sadiković – temeljem raspisanog javnog natječaja Grada Ivanić-Grada za prodaju nekretnina u zoni 6 Povjerenstvo za raspolaganje nekretninama u poduzetničkim zonama otvorilo je pristigle ponude dana 17.12.2018. godine. Na natječaj je pristigla jedna ponuda i to za k.č.br. 240/2 k.o. Šarampov. Ponuditelj je trgovačko društvo Aronia uživo d.o.o. koje je u potpunosti zadovoljilo sve uvjete iz natječaja. Površina čestice koja je kupljena je 1879 m² i cijena koja je ostvarena s popustom je 70.462,00 kn Zemljište koje su kupili je zemljište koje se nadovezuje na zemljište koje oni sada već imaju u zoni i namjeravaju proširiti svoje kapacitete. Obzirom na sve navedeno predlažem usvajanje ove Odluke.

g. Stjepan Klak – s obzirom da je Aronia uživo d.o.o. kupovala već zemljište zanima me da li je ona, ne znam kad je to kupovala, pred koliko vremena, da li je ona izvršavala radove, odnosno pokrenula određene radove koje je trebala prema zakonu ili do sad još nije trebala nikakve investicije pokrenuti u tom prostoru od kad je kupovala.

Predsjednik Gradskog vijeća – evo možemo Vam odmah reći i odgovor, evo pred godinu dana je kupila ovo zemljište, a ovo zemljište do je 1879 m², odnosno zemljište koje je samostalno čak ni ne može biti građevno zemljište, znači mora se okrupniti što njima odgovara u daljnjem procesu proizvodnje, a dužni su u roku od 2,5 godine započeti sa proizvodnjom tako da oni još uvijek imaju dovoljno vremena.

Prije pristupanja glasovanju utvrđeno je kako je na sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 16 glasova za jednoglasno usvojena

**ODLUKA**

**o odabiru najpovoljnijeg ponuditelja za kupnju nekretnina u**

**Poduzetničkoj zoni Ivanić-Grad Sjever – Zoni 6**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**6. TOČKA**

Gđa. Laura Sadiković – ovim izmjenama i dopunama predlaže se sufinanciranje smještaja u Dječjem vrtiću Roda za dijete koje ima prebivalište na području Grada Ivanić-Grada ako jedan od roditelja ima prijavljeno prebivalište na području Grada i najmanje šest mjeseci prije podnošenja zahtjeva da je prijavljen na to prebivalište. Dakle, do sada je bilo potrebno da oba roditelja imaju prebivalište na području Grada da bi Grad sufinancirao smještaj u Dječji vrtić, ovom izmjenom predlažemo i potičemo demografsku razvojnu politiku grada te se u tom smjeru i išlo.

g. Lovorko Matković – pozdrav svima, nešto mi nije jasno recimo u ovoj izmjeni kada Grad će sufinancirati razliku u cijeni roditelj je obavezan svaki mjesec priložiti recimo prebivalište i potvrdu o djetetu. Znači ne smije biti potvrda od djeteta starija od 30 dana. Kada hoćete uzimati potvrdu u Policiji to može samo roditelj, ako niti jedan roditelj ne radi u Ivaniću znači svaki mjesec roditelj mora uzeti slobodan dan da bi si išao izvaditi potvrdu. Za mene bi bilo recimo logičnije da to napravimo kod upisa i da se Grad obveže i da kaže da mi možemo napraviti blic kontrole da li su ti podaci točni koje su dostavili kod prvoga upisa. Samo roditelj može uzimati potvrdu od djeteta.

Predsjednik Gradskog vijeća – vjerujem da se može preko e-Građani.

g. Lovorko Matković – da li su svi u mogućnosti imati pristup internetu.

Predsjednik Gradskog vijeća – kao ideja stoji, ja se slažem, razmotrit ćemo to.

Gradonačelnik – teško mi je sad odgovoriti, predlažem ovaj Vaš prijedlog da razmotre pravne službe. Ja sam za to da ovo ipak danas prihvatimo s obzirom da utječe na život ljudi, a uvijek naprosto možemo dopuniti Odluku ako treba na nekom slijedećem vijeću, ako je to takva situacija evo iskomunicirati, naprosto ćemo ju promijeniti, Odluka se donosi na period godine dana, ili ćemo je promijeniti. Sada mi je teško reći s pravne strane problematiku, znači da li je to moguće ili nije.

Predsjednik Gradskog vijeća – ako bude trebalo već na slijedećem vijeću ćemo napraviti izmjenu.

Prije pristupanja glasovanju utvrđeno je kako je na sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 16 glasova za jednoglasno usvojena

**ODLUKA**

**o izmjenama i dopunama Programa javnih potreba u području predškolskog odgoja i obrazovanja te skrbi o djeci rane i predškolske dobi Grada Ivanić-Grada za 2019. godinu**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**7. TOČKA**

g. Krešimir Golubić – zahvaljujem na danoj riječi, evo iskoristio bih ovu priliku da sve vas vijećnike, Gradsku upravu i sve građane Grada Ivanić-Grada pozovemo za dva tjedna 10. veljače na po redu 31. Međunarodni karate kup mladosti u Ivanić-Gradu. Tu tradicionalno nastupa preko 500 sportaša. Do sada su nastupali sportaši iz Hrvatske, Mađarske, Slovenije, Slovačke, Bosne i Hercegovine, to je jedno ovako eminentno međunarodno natjecanje, prvo ili drugo najstarije sportsko natjecanje za mlade u karateu u Hrvatskoj. Znači, za dva tjedna 10. veljače počinje u 9:30, završava u 17:00 sati, pa ako ste u prilici slobodno dođite vidjeti naše mlade sportaše na lokaciji sportska dvorana Žeravinec.

Gđa. Mirna Češković – i ja bih iskoristila priliku, znači sutra HNS ima predavanje u Pučkom otvorenom učilištu za sve žene, Dan mimoza.

Predsjednik Gradskog vijeća – ja Vas molim, ne možemo sa strankama baratati.

Gradonačelnik – samo bih htio još i službeno obavijestiti gradske vijećnike da je u kontekstu posjeta Zagrebačkoj županiji Predsjednica Republike sutra u Ivanić-Gradu, da je prijem u Gradskoj upravi u 9:00 sati, na žalost protokolarno nije moguće tome dijelu prisustvovati. Nakon toga se ide u posjet Naftalanu, moja procjena je negdje oko 10:00 sati da će predsjednica obići Naftalan i tamo će mislim biti moguće na neki način doći do nje i pristupiti. U 9:00 je predviđen sastanak u Gradu, Gradskoj upravi gdje su i gradonačelnici i načelnici svih gradova i općina istočnog dijela Županije, pa evo čisto radi informacije da znate kakav je plan i protokol, zadržat će se znači u gradu negdje od 9:00 do 11:00, 11:30 sati i nakon toga odlazi dalje, pa poziv evo stoji i informacija da znate kakav je protokol.

G. Krešimir Malec - pa ne znam zašto ne bi stranka mogla pozvati na

Predsjednik Gradskog vijeća - zato što tako kaže predsjednik Gradskog vijeća

g. Krešimir Malec – ne, Vi morate postupati po Poslovniku, radi se po Poslovniku

Predsjednik Gradskog vijeća - a drugo u ime stranke ne možete s govornice Gradskog vijeća nikoga pozivati nigdje, to smo već, mislim definirali kroz ovih pet godina, pa se nemojte ljutiti na to, tako ćemo i dalje.

g. Krešimir Malec – dobro, samo držite se Poslovnika i ja ću se isto držati Poslovnika, to je jedino čega se možemo držati kod ovoga, a ovo je bilo humanitarnog karaktera, sutra u 6 sati u Pučkom otvorenom učilištu, Nacionalni dan borbe protiv raka vrata maternice je edukativno predavanje pa mislim da je svrha toga svega skupa jako korisna, pa onda slobodno i kažemo to. Drugo, zamolio bih gradonačelnika, odnosno evo Vas predsjedniče Gradskog vijeća, poziva se nekoliko dana ranije i to, pa da li danas smo saznali za ovu posjetu Predsjednice ili znamo određeno vrijeme, svi imamo nekakvih poslovnih obaveza, privatnih obaveza, pa evo vjerojatno bi se izregulirali, pa onda bilo bi lijepo da ste nas prije obavijestili oko toga.

Predsjednik Gradskog vijeća – protokol Predsjednice je takav gdje nije praktički uključeno građanstvo osim dvije udruge, a jedino što je rekao i gradonačelnik, znači u objektu Naftalana eventualno se može doći u kontakt sa Predsjednicom.

Sjednica Gradskog vijeća Grada Ivanić-Grada dovršena je u 17:30 sati.

Zapisnik izradila Predsjednik Gradskog vijeća

Nikolina Mužević Željko Pongrac, pravnik kriminalist

Potrebno vam je: 1 pileća prsa 1 veći ili 2 manja luka 3 režnja češnjaka 3 mrkve 1 manji svežanj mahuna 3 krumpira 2 žličice curryja 1 žličica kurkume 1 žličica kumina 1 žličica đumbira u prahu ili komadić svježeg 1 žličica kima 1 konzerva kokosovog mlijeka Pola limuna Čili Mladi luk Svježi peršin Sol, papar Postupak pripreme: Najprije nasjeckajte sve povrće, luk na sitno, mrkvu na tanke kolutiće, krumpir na manje kockice, mahunama odrežite krajeve, pa ih sjeckajte na debljinu od oko jedan centimetar. Meso narežite na komadiće po želji. Na maslinovom ili kikiriki ulju pirjajte luk, a kada se zažuti, dodajte mu piletinu i sve začine. Pecite dok piletina ne poprimi boju sa svih strana. Dodajte povrće, najprije mrkvu, kratko pirjajte, zatim krumpir, mahune i češnjak. Kuhajte oko pet minuta, pa dodajte malo vode ili temeljca, tek toliko da prekrije povrće. Kuhajte oko 10 minuta, a zatim dodajte pola konzerve kokosovog mlijeka.  Pustite da se kuha još pola sata ili dok povrće i meso ne omekšaju. Začinite soli i paprom te dodajte sok polovice limuna. Dok se gulaš kuha, nasjeckajte svježi peršin i mladi luk, pomiješajte, pa kod posluživanja pospite gulaš svježim začinima. Dobar tek!  
  
Pročitajte više na: [https://gastro.24sata.hr/kolumne/pileci-curry-gulas-genijalna-kombinacija-okusa-na-zlicu-22458 - gastro.24sata.hr](https://gastro.24sata.hr/kolumne/pileci-curry-gulas-genijalna-kombinacija-okusa-na-zlicu-22458 -%20gastro.24sata.hr)

***DATUM***

**16 JUL - 25 JUL**

***TRAJANJE***

**10 DANA**

***CIJENA***

**~~HRK14990~~HRK9990**

***MAX. BROJ PUTNIKA***

**25**

REZERVIRAJ

**JAPAN – LJETO 2019.**

**[16.7.- 25.7.2019.]**

**(TOKYO – NAGANO – MATSUMOTO – KYOTO – OSAKA – NARA – HIROSHIMA)**

**1.dan (7.2.):** Okupljanje na aerodromu  u Zagrebu dva sata prije leta. Let u 16:05h iz Zagreba za Dohu.

**2.dan (8.2.):** Dolazak u Dohu u 23:35. Let iz Dohe u 01:55h. Dolazak u Tokio u 18:00h po lokalnom vremenu, transfer metroom do smještaja. Noćenje.

**3.dan (9.2.):** Obilazak glavnog grada “Zemlje izlazećeg sunca”. CARSKA PALAČA – MEIJI SHRINE. Obilazak modernog Tokija i kvartova SHIBUYA (najprometnija ‘zebra’ na svijetu) te SHINJUKU – METROPOLITAN GOVERNMENT BUILDING. Navečer odlazak u AKHINABARU – tehno district ili district neona. Noćenje.

**4.dan (10.2.):** Odlazak u NAGANO, mjesto domaćin ZOI 1998. Posjet hramu ZENKO-JI sa svjetski poznatim tamnim prolazom. U prolazu je potpuni mrak i po legendi Japanci ovdje dolaze u mraku naći ‘ključ raja”. Nakon što smo otključali raj i tapkali u mraku krećemo prema MATSUMOTU, gradu koji je poznat po svom dvorcu koji je simbol Japana. Povratak u Tokio. Noćenje.

**5.dan (11.2.):** Polazak za OSAKU u ranim jutarnjim satima. Po dolasku smještaj u ‘kapsula’ hotel ili hostel i kretanje u obilazak grada. OSAKA CASTLE- UMEDA SKY BUILDING- DENDEN TOWN. Navečer razgled ulice neona, DONTONBORI, gdje možete probati i čuvenu KOBE govedinu. Noćenje.

**6.dan (12.2.):** Odlazak u NARU. Cjelodnevno razgledavanje nekadašnje prijestolnice Japana. Obilazak hrama TODAI-JI, nekada najveća drvena građevina na svijetu i najveći brončani kip BUDE. Popodne odlazak do PARKA JELENA i hranjenje i šetnja među jelenima.  Povratak u Osaku. Noćenje.

**7.dan (13.2.):** Odlazak u obližnji KYOTO. BAMBOO GROVE, KIJOMIZU-DERA i KINKAKU-JI (zlatni paviljon). U večernjim satima šetnja GION-om, tradicionalnom japanskom mjestu gdje dominiraju lokalni restorani i koji je poznat po GEJŠAMA. Polazak prema Osaki. Dolazak u Osaku u kasnim večernjim satima. Noćenje.

**8.dan (14.2.)**Odlazak u HIROSHIMU. Posjet MEMORIJALNOG MUZEJA MIRA, u spomen na više od 100.000 ljudi stradalih u eksploziji atomske bombe. Odlazak do MIJAJIME i posjeta crvenim TORII vratima u vodi na ovom otoku. Povratak u Osaku u kasnim večernjim satima.  Noćenje.

**9.dan (15.2.):** Danas ćemo posjetiti simbol Japana, FUSHIMI-INARI  HRAM. Slobodno vrijeme za nastavak razgleda Kyota i njegovih brojnih hramova. Povratak u Osaku. Noćenje.

**10.dan (16.2.):** Napuštanje smještaja u jutarnjim satima. Polazak prema Tokiu. Posjet ASAKUSI – posjet SENSO-JI HRAMU.  Slobodno vrijeme u Tokiu do polaska prema zračnoj luci. Let iz Tokija u 22:20h za Dohu.

**11. dan (17.2.):**Dolazak u Dohu u 04:30h po lokalnom vremenu. Presjedanje na let za Zagreb. Let iz Dohe u 07:40h. Dolazak u Zagreb u 11:55h.

**CIJENA PAKET ARANŽMANA: 9990 KN**

**Cijena aranžmana po osobi uključuje:**  
– povratni let avionom na relaciji Zagreb – Doha – Tokyo, transfere vlakom između gradova u Japanu  
– izlete u Nagano, Kyoto, Naru i Hiroshimu brzim shinkansen vlakovima (bullet trains)  
– sva noćenja navedena u programu, transferi od zračne luke Narita do centra Tokya u oba smjera  
– kompletna organizacija i vođenje puta  
– turističkog pratitelja tijekom putovanja  
– zrakoplovne pristrojbe

**Cijena aranžmana ne uključuje:**osobne troškove, korištenje prijevoza pri razgledima, ulaznice za hramove i lokalitete koji se posjećuju. Viza za Japan se dobiva na ulazu u zemlju i ne naplaćuje se, potrebna je putovnica koja vrijedi još 6 mjeseci po izlasku iz zemlje

**Fakultativni izleti:**AZIMUT TRAVEL  ima uključene **SVE** navedene izlete u cijenu, dakle fakultativa nema na ovom putovanju **NEMA.**

**Smještaji:**  
3 noćenja u hostelu u Tokyu, 5 noćenja u ‘kapsula hotelu’ ili hostelu u Osaki.

**Prijava i uvjeti plaćanja:**  
Skeniranu prvu stranu važeće putovnice (koja vrijedi još minimalno 6 mjeseci) potrebno je dostaviti do 2 mjeseca prije puta, inače agencija ne snosi odgovornost od izdavanja karata sa pogrešnim podacima.

**Minimalan broj putnika je 10**

Molimo vas da prije uplate aranžmana pročitate Ugovor o putovanju i Opće uvjete i uputstva za turističke aranžmane objavljene na web stranici agencije.

Agencija zadržava pravo **otkaza**putovanja do **21 dan**prije početka putovanja u slučaju nedovoljnog broja prijavljenih putnika!

Prilikom prijave potrebno je uplatiti **depozit**u iznosu od **1500 kn**kako bi vam garantirali vašu rezervaciju. Ostatak iznosa je potrebno uplatiti do 30 dana prije početka putovanja.

**Luk je najbolje jesti u svježem stanju**, a pri tome vrijedi pravilo da je dobro birati što ljući luk jer on ima najviše ljekovitih sastojaka. Međutim, ima situacija kad je bolje izbjeći miris luka pa u tim slučajevima možemo posegnuti za čajem od luka koji nema karakterističan miris. Budući da nama nikakvih štetnih djelovanja, ovaj čaj moguće je piti svakodnevno, u većim količinama, a prikladan je za trudnice i malu djecu.

[SAVJETI](https://www.24sata.hr/news/ljekovito-bilje-za-srce-i-krvne-zile-pripremite-caj-od-gloga-416478) [Ljekovito bilje za srce i krvne žile: Pripremite čaj od gloga](https://www.24sata.hr/news/ljekovito-bilje-za-srce-i-krvne-zile-pripremite-caj-od-gloga-416478)

**Glavicu luka srednje veličine razrežite na 4 dijela i prelijte s 3 šalice vode**. Ako luk nije šprican, izrežite ga zajedno s ljuskom kako bi bio što djelotvorniji. Potom zakuhajte na laganoj vatri, kuhajte dok pola količine tekućine ne ispari, procijedite i pijte toplo. Okus ovako pripremljenog čaja slatkast je i ugodan, a prema želji se može dodatno zasladiti medom. Ako vam okus čaja ne odgovara, možete ga popraviti drugim ljekovitim biljem - tijekom kuhanja ubacite listić kadulje te nekoliko žličica kamilice i majčine dušice. Raskuhani luk možete kasnije upotrijebiti kod pripreme jela, npr. dodati jelima od krumpira ili varivima. Ovaj čaj prvenstveno je učinkovit protiv kašlja. Također ga možete koristiti i za liječenje grlobolje, prehlade i gripe.

[ZDRAVLJE U VRTU20 ljekovitih recepata: Luk snižava, a tušt diže krvni tlak](https://www.24sata.hr/lifestyle/20-ljekovitih-recepata-luk-snizava-a-tust-dize-krvni-tlak-574113)

Kod ovih bolesti **čaj je dovoljno piti 2-3 dana, kad bi trebalo doći do poboljšanja**. Prema preporuci austrijskog autora Rudolfa Breussa, čaj od luka koristi se za liječenje srčane i bronhijalne astme. Kod težih slučajeva astme i bronhitisa za potpuno izlječenje čaj treba piti 2-3 tjedna, a to je moguće i češće kako biste potpuno očistili bronhije i pluća. Za astmatičare uz ovaj se čaj preporučuje jedenje naribane crne rotkve uz dodatak malo šećera. Ovaj čaj dobar je i za čišćenje organizma te cjelokupno zdravlje.

**20 LJEKOVITIH RECEPATA**

**1. Gripa i prehlada**

Organski uzgojen luk izrežite s ljuskom. Potom zakuhajte na laganoj vatri, kuhajte dok pola tekućine ne ispari, procijedite i pijte toplo. Okus ovako pripremljenog čaja slatkast je i ugodan, a prema želji može se dodatno zasladiti medom. Ako vam okus čaja ne odgovara, možete ga popraviti drugim ljekovitim biljem - majčinom dušicom, kaduljom, lovorom, kamilicom...

**2. Upala jetre**

Propasirajte 200 g luka i zatvorite u staklenku sa 7 dl bijelog vina, 100 g meda i 2 žlice lista pelina. Držite najmanje 20 dana na toplome mjestu i mućkajte više puta tijekom dana. Pijte po jednu šalicu pripravka tri puta na dan prije jela.

**3. Potkožni čirevi**

Kad se formira čir, na nj je tijekom dana potrebno staviti pamučnu krpu natopljenu jakom rakijom lozovačom (45 vol.%), a preko noći pečeni crveni luk s malo maslinova ulja (luk se oguli i istuče). Čir će ubrzo sazreti, a njegov sadržaj izaći.

**4. Pomoć pri dojenju**

Jedenje što veće količine sirovog crvenog luka preporučuje se dojiljama radi povećanja kvaliteta i količine mlijeka.

**5. Jačanje kose**

Za jačanje kose uzmite pola litre rakije i u nju stavite dvije glavice luka sitno narezane na kockice. Luk mora stajati u rakiji dva tjedna, a zatim se procijedi. Dobivenom tinkturom masirajte kožu glave, odnosno korijen kose navečer prije spavanja.

**6. Suhi kašalj**

Suhi kašalj liječi se tako što se isjeckani prženi luk pomiješa s kozjim mlijekom i medom u jednakim dijelovima i sve dobro izmiješa. Smjesa se uzima svaki sat tijekom dana po jednu žličicu sve dok se kašalj potpuno ne izliječi.

**7. Gljivice na noktima**

Prelijte osam žlica zdrobljenih suhih ljuski luka s pola litre votke. Ostavite da odstoji 10 minuta pa procijedite. Namočite komad pamuka u tinkturu i nanosite na nokte zahvaćene gljivicama 2-3 puta na dan. Druga mogućnost je namakanje stopala ili ruku u toplom čaju od ljuski luka 20-30 minuta.01:18

**8. Opća slabost**

Kod opće slabosti organizma možete iskušati kuru lukom. Tijekom 40 dana svakog dana na prazan želudac treba pojesti veću glavicu luka s crnim kruhom. To bi trebalo pomoći kod kašlja, bolova, teške stolice, umora, bljedila i drugih tegoba.

**9. Bolovi u uhu**

Nije preporučljivo ništa stavljati u uho. Umjesto toga, narežite pola glavice luka, kratko zagrijte na tavi i stavite u tanku pamučnu čarapu. Malo stisnite da čarapa bude vlažna. Ovaj oblog stavite na uho i učvrstite zavojem ili kapom. Prikladan je i za djecu.

**10. Cistitis i upala mjehura**

Kod cistitisa i upale mjehura uzmite 3 žličice zgnječenih suhih ljuski luka, prelijte s 2 šalice vrele vode i ostavite da odstoji pola sata. Kod akutnog cistitisa pijte po 1 šalicu 2 puta na dan tijekom 5 dana. Kod kroničnog cistitisa 3-4 šalice tijekom 10 dana.

**11. Zadržavanje tekućine**

Zadržavanje tekućine liječi se tako da se u posudi s litrom vode skuha nasjeckana glavica luka sa šakom nasjeckanog peršina i stabljike celera. Sastojci se kuhaju 10-15 minuta. Više puta na dan pije se mala šalica ove tekućine. Tretman traje do prestanka problema s otežanim mokrenjem.

**11. Sirup protiv kašlja**

Ogulite i sitno narežite 6 glavica luka srednje veličine. Pomiješajte luk s 4 žlice meda i stavite u posudu koja se nalazi iznad zdjele vode koja vrije. Poklopite i lagano kuhajte 2 sata. Procijedite i uzmite 1 veliku žlicu svaka 2 ili 3 sata. Ovaj sirup prikladan je i za djecu.

**12. Hemeroidi**

Uzmite 4 žlice ljuski luka i kuhajte u 2 litre mlijeka 10 minuta na laganoj vatri. Ohladite tako da bude toplo, ali ne vruće i procijedite. Močite bolno mjesto u sjedećoj kupki tijekom 10 minuta.

**13. Artritis**

Ayurveda, indijska alternativna medicina, preporučuje luk za olakšavanje simptoma artritisa. Sok luka umiješajte u sezamovo ulje i time tretirajte bolesna područja.

**14. Tvrdi ječmenac**

Tvrdi ječmenac masna je oteklina na koži očnog kapka. Tijekom dana treba tri puta isprati ječmenac čajem od kamilice, nakon toga staviti oblog od maslinova ulja nakapanog na pamučnu krpu i držati što dulje. Prije odlaska na spavanje treba u pećnici ispeći malu glavicu crvenog luka, oguliti je i zgnječiti. Dodati malo maslinova ulja, zamotati u pamučnu krpu i mlaki oblog priviti na bolno mjesto.

**15. Protiv glavobolje**

Crveni luk se izreže na listove ili prepolovi te stavi na čelo i sljepoočnice.

**16. Oblozi od luka**

Za mnoge tegobe i slabost organizma luk se koristio tako da su se dvije velike glavice nasjeckale na tanke kriške koje bi se natrpale u stare čarape koje bi se navukle na noge prije spavanja. Luk ostaje na nogama cijele noći, a ujutro se noge dobro operu. Smatra se da ovaj oblog pomaže kod prehlade, groznice, kašlja i dijabetesa.

**17. Upala jednjaka**

Kod upale jednjaka preporučuje se jelo za koje vam je potrebno 500 g raskuhanog usitnjenog crvenog luka kuhanog u glavicama, 100 g riže, 100 g oguIjena i sitno izrezana krumpira, 4 lista svježe metvice i 6 žlica maslinova ulja. Umjereno slanu mješavinu staviti u 1 litru do 1 1/2 litru vode te kuhati ili peći u pećnici. Jelo se jede mlako uz čaj od kamilice radi lakšeg gutanja.

**18. Ubodi kukaca**

Sokom od crvenog luka liječe se ubodi kukaca kao što su ose i pčele. Mjesto uboda maže se svježim sokom od crvenog luka, osobito tijekom prvih nekoliko sati nakon uboda.

**19. Bolovi u maternici**

Za bolove u maternici potrebno je nasjeckati glavicu luka što sitnije i kuhati ga u pola litre mlijeka 10 minuta. Pola količine ovog mlijeka popije se ujutro a pola navečer. Koristi se dok tegobe s maternicom ne prestanu.

**20. Dišni putovi**

U litru vode staviti pola kilograma sitno isjeckanog luka s jednakom količinom šećera i kuhati 3 sata. Ohladiti, dodati 3 velike žlice meda, sve dobro promiješati i spremiti u staklenke. Žlica ovog napitka dodaje se u pola čaše mlake vode više puta na dan, promiješa se i popije. Uzima se za liječenje krajnika, pluća, kašlja, promuklosti i teškog disanja te problema s prehladom i gripom.

